ՀԱՎԵԼՎԱԾ

Եվրասիական տնտեսական բարձրագույն խորհրդի 2016 թվականի թիվ որոշման

**ՓՈՓՈԽՈՒԹՅՈՒՆՆԵՐ**

Եվրասիական տնտեսական հանձնաժողովի աշխատանքի կանոնակարգում կատարվող

1. 133–րդ կետը լրացնել հետեւյալ բովանդակությամբ 12-րդ եւ 13-րդ ենթակետերով՝

«12) միջոցներ կիրառելու մասին որոշումների նախագծերը՝ «Միության մասին» պայմանագրի 50–րդ հոդվածին համապատասխան.

13) «Ազատ առեւտրի ռեժիմ սահմանելու մասին» երրորդ կողմի հետ Միության միջազգային պայմանագրով նախատեսված սակագնային առանձնաշնորհումների տրամադրումը ժամանակավորապես կասեցնելու մասին որոշումների նախագծերը։»։

2. 142–րդ կետը լրացնել հետեւյալ բովանդակությամբ 21-րդ եւ 22-րդ ենթակետերով՝

«21) միջոցներ կիրառելու մասին որոշումների նախագծերը՝ «Միության մասին» պայմանագրի 50–րդ հոդվածին համապատասխան.

22) «Ազատ առեւտրի ռեժիմ սահմանելու մասին» երրորդ կողմի հետ Միության միջազգային պայմանագրով նախատեսված սակագնային առանձնաշնորհումների տրամադրումը ժամանակավորապես կասեցնելու մասին որոշումների նախագծերը։»։

3. Նշված Կանոնակարգի 1-ին հավելվածում՝

17-րդ կետը շարադրել հետեւյալ խմբագրությամբ՝

«17. Միջոցների կիրառման եւ դրանց կիրառման կարգի մասին որոշումներ կայացնելը՝ «Միության մասին» պայմանագրի 50–րդ հոդվածին համապատասխան (բացառությամբ «Եվրասիական տնտեսական միության եւ դրա անդամ պետությունների միջեւ՝ մի կողմից, եւ Վիետնամի Սոցիալիստական Հանրապետության միջեւ՝ մյուս կողմից, ազատ առեւտրի մասին» 2015 թվականի մայիսի 29–ի համաձայնագրի 2.10 եւ 3.4 հոդվածներով նախատեսված միջոցների կիրառման մասին որոշումների ընդունման՝ հաշվի առնելով սույն հավելվածի 171 կետը)». լրացնել հետեւյալ բովանդակությամբ 171 կետով՝

«171. Վիետնամի Սոցիալիստական Հանրապետության հետ փոխհատուցում տրամադրելու մասին պայմանավորվածություններ ձեռք չբերելու կամ Կոլեգիայի կողմից նշված միջոցների կիրառման մասին որոշումներ չկայացնելու դեպքում «Եվրասիական տնտեսական միության եւ դրա անդամ պետությունների միջեւ՝ մի կողմից, եւ Վիետնամի Սոցիալիստական Հանրապետության միջեւ՝ մյուս կողմից, ազատ առեւտրի մասին» 2015 թվականի մայիսի 29–ի համաձայնագրի 3.4 հոդվածով նախատեսված միջոցների կիրառման մասին որոշումներ չկայացնելը, ինչպես նաեւ նշված միջոցները երկարաձգելու, փոփոխելու եւ վերացնելու մասին որոշումներ կայացնելը, եթե դրանց կիրառման մասին որոշումները կայացվել են Խորհրդի կողմից՝ սույն կետին համապատասխան։»:.

լրացնել հետեւյալ բովանդակությամբ 133-րդ եւ 134-րդ կետերով՝

«133. «Ազատ առեւտրի ռեժիմ սահմանելու մասին» երրորդ կողմի հետ Միության միջազգային պայմանագրով նախատեսված սակագնային առանձնաշնորհումների տրամադրումը ժամանակավորապես կասեցնելու, Միության մաքսային տարածք ներմուծվող ապրանքների մասին որոշումներ կայացնելը, ինչպես նաեւ նշված միջոցը կիրառելու կարգը հաստատելը։

134. «Ազատ առեւտրի ռեժիմ սահմանելու մասին» երրորդ կողմի հետ Միության միջազգային պայմանագրին համապատասխան՝ Միության մաքսային տարածք ներմուծվող ապրանքների մասին տեղեկատվության կազմը, անդամ պետությունների կողմից այդ տեղեկատվությունը Հանձնաժողով ներկայացնելու կարգը հաստատելը։»։